Khoisan kry eie raad vir tradisionele leiers | Maroela Media
Die Grondwet bepaal dat tradisionele leiers hul regmatige plek in die Suid-Afrikaanse samelewing moet kan inneem, maar sedert die aanvaarding van die Grondwet in 1996 is die Khoisan een van die min etniese groeperinge sonder 'n huis van tradisionele leiers.
Die Wes-Kaapse ANC het by monde van sy provinsiale sekretaris, Faiez Jacobs, groot gewag gemaak van die aanvaarding van die wetsontwerp as 'n oorwinning vir Khoisan-regte, veral omdat die DA die wetsontwerp teengestaan het.
Teenstaanders van die wetsontwerp meen veral dat dit uitgawes gaan skep wat beter vir die verbetering van armes se lot aangewend kan word, en dat dit heeltemal onseker is wat die regte en verantwoordelikhede ter verbetering van gewone mense se lewens gaan wees vir diegene wat in die gevolglike hoogs besoldigde posisies land, siende dat geen Suid-Afrikaners se plaaslike bestuur of tradisionele regstelsel tans van Khoisan-strukture afhanklik is nie – anders as byvoorbeeld in die voormalige tuislande.
Daar is ook uit ander oorde besware teen die betaling van tradisionele leiers deur belastinggeld in 'n demokrasie, omdat tradisionele leiers se mag niks met demokratiese keuse te doen het nie, maar ander meen dis 'n verwesenliking van volkseie regte.
Nou vir die Boervolk se eie Volksraad!
Stem saam Wayne!
Was hulle nie voor julle in suider afrika nie Ramapara?
More oormore se hulle hul soek ook geld maandeliks soos die traditionele luiers als uit ons tax geld uit
Hierdie konings en tradisionele leiers is ń groot klug en kos die belastingbetalers reeds honderde mijoene rande en nou wil die regering dit nog verder uitbrei. Dink net as hierdie Khoisan koning ook soos die Zulu koning ń hele harem wil aanhou wat sy toelaes en byvoordele gaan beloop.